Emil Erlenmeyer

Richard August Carl Emil Erlenmeyer, otabâ lebbi èkennal mènangka Emil Erlenmeyer (28 Junè 1825 - 22 Jânuwari 1909) panèka kimiawan kabhângsa'an Jèrman. Emil panèka panemmo labu erlenmeyer, ahli ḍâlem ḍâlem bidang kimia organik, bân orèng sè lu-ghâlluna manyintesis pan-bârâmpan senyawa èngghi ka'ḍinto tirosina, guanidin, kreatina, bân kreatinin. 

 Riwayât Kaoḍi'ân 
Erlenmeyer lahèr è Wehen, Nassau (samangkèn Taunusstein, Hesse, semma' Wiesbaden), è taon 1825, pottra ḍâri penḍèta Protèstan. Emil aḍaftar è Universitas Giessen ka'angghuy ajhâr kaḍokteran, tapè sa'amponna akuliyâ Justus von Liebig, pangaterrona aobâ dhâddhi kimia. È mosèm panas taon 1846, Emil mangkat ka Heidelberg sa'abiddhâ sataon, bân ajhâr Fisika, botani bân mineralogi, abâli ka Giessen è taon 1847. Sa'amponna dhâddhi asisten H. Will bân Carl Remigius Fresenius, Emil motossaghi ka'angghuy ngabdhiyaghi abâ'na ḍâ' kimia farmasi. Ka'angghuy tojjhuwân panèka, Emil ajhâr è Nassau. Sa'amponna lulus ujiyân farmasi naghâra, bân ta' abit ngaollè bisnis apoteker, lu-ghâlluna è Katzenelnbogen bân è  Wiesbaden. Emil dhâddhi ta' powas kalabân farmasi bân abâli ka kimia, mamarè doktorra è Giessen taon 1850.

Karyana tamaso' isolasi asam glikolat ḍâri anggor metta (1864), sintesis natrium oksalat kalabân mapanas natriumformat (1868), hidrolisis èter dhâddhi alkohol (1858), sintesis ḍâri asam fenil-laktat (1880).

È taon 1860, Emil materbi' katerrangan labu karocot sè dhâddhi jhulughân nyamana.

 Sombher